xml version="1.0" encoding="UTF-8"?


Euroopan unionin C 299/2019


| | | |
| --- | --- | --- |
| | | ISSN 1977-1053 |
| Euroopan unionin virallinen lehti | | C 299 |
| European flag | | |
| Suomenkielinen laitos | Tiedonantoja ja ilmoituksia | 62. vuosikerta 4. syyskuu 2019 |

---

| | | |
| --- | --- | --- |
| Sisältö | | Sivu |
| | II   Tiedonannot | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT | |
| | Euroopan komissio | |
| 2019/C 299/01 | [Ilmoitetun keskittymän vastustamatta jättäminen (Asia M.9398 – Centerbridge Partners / Amtrust Corporate Member)](http://publications.europa.eu/resource/uriserv/OJ.C_.2019.299.01.0001.01.FIN.xhtml) ([1](#TN1)) | [1](#C_2019299FI.01000101.doc) |
| 2019/C 299/02 | [Ilmoitetun keskittymän vastustamatta jättäminen (Asia M.9469 – ISQ/Domidep)](http://publications.europa.eu/resource/uriserv/OJ.C_.2019.299.01.0001.02.FIN.xhtml) ([1](#TN1)) | [1](#C_2019299FI.01000102.doc) |

---

| | | |
| --- | --- | --- |
| | IV   Tiedotteet | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET | |
| | Euroopan komissio | |
| 2019/C 299/03 | [Euron kurssi](http://publications.europa.eu/resource/uriserv/OJ.C_.2019.299.01.0002.01.FIN.xhtml) | [2](#C_2019299FI.01000201.doc) |
| 2019/C 299/04 | [Kilpailunrajoituksia ja määräävää markkina-asemaa käsittelevän neuvoa-antavan komitean kokouksessaan 9. huhtikuuta 2019 antama lausunto päätösluonnoksesta asiassa AT.39398 – Visa MIF – Esittelijä: Suomi](http://publications.europa.eu/resource/uriserv/OJ.C_.2019.299.01.0003.01.FIN.xhtml) | [3](#C_2019299FI.01000301.doc) |
| 2019/C 299/05 | [Kuulemismenettelystä vastaavan neuvonantajan loppukertomus – Asia AT.39398 – Visa MIF](http://publications.europa.eu/resource/uriserv/OJ.C_.2019.299.01.0004.01.FIN.xhtml) | [4](#C_2019299FI.01000401.doc) |
| 2019/C 299/06 | [Tiivistelmä komission päätöksestä, annettu 29 päivänä huhtikuuta 2019, Euroopan unionin toiminnasta tehdyn sopimuksen 101 artiklan ja ETA-sopimuksen 53 artiklan mukaisesta menettelystä (Asia AT.39398 – Visa MIF) (tiedoksiannettu numerolla C(2019) 3034)](http://publications.europa.eu/resource/uriserv/OJ.C_.2019.299.01.0008.01.FIN.xhtml) | [8](#C_2019299FI.01000801.doc) |

---

| | | |
| --- | --- | --- |
| | V   Ilmoitukset | |
| | KILPAILUPOLITIIKAN TOTEUTTAMISEEN LIITTYVÄT MENETTELYT | |
| | Euroopan komissio | |
| 2019/C 299/07 | [Ennakkoilmoitus yrityskeskittymästä (Asia M.9458 – CBRE / Telford Homes) – Yksinkertaistettuun menettelyyn mahdollisesti soveltuva asia](http://publications.europa.eu/resource/uriserv/OJ.C_.2019.299.01.0012.01.FIN.xhtml) ([1](#TN1)) | [12](#C_2019299FI.01001201.doc) |
| 2019/C 299/08 | [Ennakkoilmoitus yrityskeskittymästä (Asia M.9496 – Ardian France / Staci) – Yksinkertaistettuun menettelyyn mahdollisesti soveltuva asia](http://publications.europa.eu/resource/uriserv/OJ.C_.2019.299.01.0014.01.FIN.xhtml) ([1](#TN1)) | [14](#C_2019299FI.01001401.doc) |

---

| | |
| --- | --- |
| | --- |
| | (1)   ETA:n kannalta merkityksellinen teksti. |

| | |
| --- | --- |
| FI | |

---

II Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Euroopan komissio

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/1 |

---

Ilmoitetun keskittymän vastustamatta jättäminen

(Asia M.9398 – Centerbridge Partners / Amtrust Corporate Member)

(ETA:n kannalta merkityksellinen teksti)

(2019/C 299/01)

Komissio päätti 13. elokuuta 2019 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 [(1)](#ntr1-C_2019299FI.01000101-E0001) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla

| | |
| --- | --- |
| — | komission kilpailun pääosaston verkkosivuilla (http://ec.europa.eu/competition/mergers/cases/); sivuilla on monenlaisia hakukeinoja sulautumapäätösten löytämiseksi, muun muassa yritys-, asianumero-, päivämäärä- ja alakohtaiset hakemistot, |

| | |
| --- | --- |
| — | sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32019M9398. EUR-Lex on Euroopan unionin oikeuden online-tietokanta. |

---

[(1)](#ntc1-C_2019299FI.01000101-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC).

---

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/1 |

---

Ilmoitetun keskittymän vastustamatta jättäminen

(Asia M.9469 – ISQ/Domidep)

(ETA:n kannalta merkityksellinen teksti)

(2019/C 299/02)

Komissio päätti 27. elokuuta 2019 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 [(1)](#ntr1-C_2019299FI.01000102-E0001) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla

| | |
| --- | --- |
| — | komission kilpailun pääosaston verkkosivuilla (http://ec.europa.eu/competition/mergers/cases/); sivuilla on monenlaisia hakukeinoja sulautumapäätösten löytämiseksi, muun muassa yritys-, asianumero-, päivämäärä- ja alakohtaiset hakemistot, |

| | |
| --- | --- |
| — | sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32019M9469. EUR-Lex on Euroopan unionin oikeuden online-tietokanta. |

---

[(1)](#ntc1-C_2019299FI.01000102-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC).

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/2 |

---

Euron kurssi [(1)](#ntr1-C_2019299FI.01000201-E0001)

3. syyskuuta 2019

(2019/C 299/03)

1 euro =

| | | |
| --- | --- | --- |
| | Rahayksikkö | Kurssi |
| USD | Yhdysvaltain dollaria | 1,0937 |
| JPY | Japanin jeniä | 116,05 |
| DKK | Tanskan kruunua | 7,4566 |
| GBP | Englannin puntaa | 0,90885 |
| SEK | Ruotsin kruunua | 10,8128 |
| CHF | Sveitsin frangia | 1,0829 |
| ISK | Islannin kruunua | 139,90 |
| NOK | Norjan kruunua | 10,0190 |
| BGN | Bulgarian leviä | 1,9558 |
| CZK | Tšekin korunaa | 25,885 |
| HUF | Unkarin forinttia | 330,68 |
| PLN | Puolan zlotya | 4,3663 |
| RON | Romanian leuta | 4,7292 |
| TRY | Turkin liiraa | 6,2937 |
| AUD | Australian dollaria | 1,6247 |
| CAD | Kanadan dollaria | 1,4627 |
| HKD | Hongkongin dollaria | 8,5788 |
| NZD | Uuden-Seelannin dollaria | 1,7385 |
| SGD | Singaporen dollaria | 1,5237 |
| KRW | Etelä-Korean wonia | 1 328,80 |
| ZAR | Etelä-Afrikan randia | 16,5525 |
| CNY | Kiinan juan renminbiä | 7,8513 |
| HRK | Kroatian kunaa | 7,4055 |
| IDR | Indonesian rupiaa | 15 558,00 |
| MYR | Malesian ringgitiä | 4,6162 |
| PHP | Filippiinien pesoa | 57,190 |
| RUB | Venäjän ruplaa | 73,2576 |
| THB | Thaimaan bahtia | 33,548 |
| BRL | Brasilian realia | 4,5684 |
| MXN | Meksikon pesoa | 21,9477 |
| INR | Intian rupiaa | 79,1970 |

---

[(1)](#ntc1-C_2019299FI.01000201-E0001)  Lähde: Euroopan keskuspankin ilmoittama viitekurssi.

---

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/3 |

---

Kilpailunrajoituksia ja määräävää markkina-asemaa käsittelevän neuvoa-antavan komitean kokouksessaan 9. huhtikuuta 2019 antama lausunto päätösluonnoksesta asiassa AT.39398 – Visa MIF

Esittelijä: Suomi

(2019/C 299/04)

1.

Neuvoa-antava komitea yhtyy huolenaiheisiin, jotka komissio on esittänyt Euroopan unionin toiminnasta tehdyn sopimuksen, jäljempänä ’SEUT-sopimus’, 101 artiklan ja ETA-sopimuksen 53 artiklan mukaisesti neuvoa-antavalle komitealle 26.3.2019 toimittamassaan päätösluonnoksessa.

2.

Neuvoa-antava komitea on komission kanssa samaa mieltä siitä, että Visaa koskeva menettely voidaan saattaa päätökseen asetuksen (EY) N:o 1/2003 9 artiklan 1 kohdan mukaisella päätöksellä.

3.

Neuvoa-antava komitea on komission kanssa samaa mieltä siitä, että Visan esittämät sitoumukset ovat asianmukaisia, tarpeellisia ja oikeasuhteisia ja että niistä pitäisi tehdä Visaa oikeudellisesti sitovia.

4.

Neuvoa-antava komitea on samaa mieltä komission kanssa siitä, että Visan ehdottamien sitoumusten vuoksi komissiolla ei ole enää perusteita ryhtyä toimiin yritystä vastaan, sanotun kuitenkaan rajoittamatta asetuksen (EY) N:o 1/2003 9 artiklan 2 kohdan soveltamista.

5.

Neuvoa-antava komitea suosittelee lausuntonsa julkaisemista Euroopan unionin virallisessa lehdessä.

---

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/4 |

---

Kuulemismenettelystä vastaavan neuvonantajan loppukertomus [(1)](#ntr1-C_2019299FI.01000401-E0001)

Asia AT.39398 – Visa MIF

(2019/C 299/05)

Johdanto

| | | |
| --- | --- | --- |
| | (1) | Asia AT.39398 koskee monenvälisiä siirtohintoja (multilateral interchange fees, MIFs), joita sovelletaan tiettyihin pankki- ja luottokorttimaksuihin maksukorttijärjestelmässä, joka tunnetaan tuotenimellä Visa (tai sen muunnoksilla) [(2)](#ntr2-C_2019299FI.01000401-E0002). |

| | | |
| --- | --- | --- |
| | (2) | Tämä kertomus liittyy sitoumuksia koskevaan neuvoston asetuksen (EY) N:o 1/2003 [(3)](#ntr3-C_2019299FI.01000401-E0003) 9 artiklan mukaiseen päätösluonnokseen, jäljempänä ’päätösluonnos’. Päätösluonnos koskee tiettyä monenvälisten siirtohintojen alajoukkoa, jota kutsutaan nimellä ”alueiden väliset monenväliset siirtohinnat”, asiassa AT.39398 [(4)](#ntr4-C_2019299FI.01000401-E0004). Päätösluonnos on osoitettu yrityksille Visa Inc. ja Visa International Service Association (yhdessä ’Visa’). |

| | | |
| --- | --- | --- |
| | (3) | Alueiden väliset monenväliset siirtohinnat kuvataan päätösluonnoksessa monenvälisiksi siirtohinnoiksi, joita sovelletaan korttipohjaisiin alueiden välisiin tapahtumiin Euroopan talousalueen, jäljempänä ’ETA’, ulkopuolella sijaitsevan liikkeeseenlaskijan myöntämillä kuluttajien pankki- ja luottokorteilla ETA-alueella sijaitsevissa liikkeissä [(5)](#ntr5-C_2019299FI.01000401-E0005). |

Aiemmat tapahtumat yritystä Visa Europe Limited koskevassa asiassa AT.39398

| | | |
| --- | --- | --- |
| | (4) | Asian AT.39398 käsittely aloitettiin tutkinnalla 28. marraskuuta 2006 komission aloitteesta. Komissio aloitti 6. maaliskuuta 2008 komission asetuksen (EY) N:o 773/2004 [(6)](#ntr6-C_2019299FI.01000401-E0006) 2 artiklan 1 kohdassa tarkoitetun menettelyn yrityksen Visa soveltamien ”väitettyjen käytäntöjen” osalta. Erityisesti tämä koski yritystä Visa Europe Limited, jäljempänä ’Visa Europe’. Kyse oli muun muassa ”monenvälisistä alueen sisäisistä siirtohinnoista”, joita sovellettiin tiettyihin tapahtumiin ”ETA-alueella”. |

| | | |
| --- | --- | --- |
| | (5) | Komissio antoi asiassa 3. huhtikuuta 2009 väitetiedoksiannon, jäljempänä ’huhtikuussa 2009 annettu väitetiedoksianto’. Huhtikuussa 2009 annettu väitetiedoksianto oli osoitettu yrityksille Visa Europe ja Visa. Kilpailun pääosasto toimitti huhtikuussa 2009 annetun väitetiedoksiannon Visa Europelle 3. huhtikuuta 2009. Visa Europe määritteli tietyt osat huhtikuussa 2009 annetusta väitetiedoksiannosta Visan osalta luottamuksellisiksi. |

| | | |
| --- | --- | --- |
| | (6) | EuroCommerce valitti 15. kesäkuuta 2009 Visa Europen rikkoneen perustamissopimuksen 81 artiklaa muun muassa Visa Europen ”alueen sisäisten” monenvälisten siirtohintojen osalta, joita sovellettiin yrityskorttien ja henkilökohtaisten korttien tapahtumiin. |

| | | |
| --- | --- | --- |
| | (7) | Komissio määräsi 8. joulukuuta 2010 asetuksen (EY) N:o 1/2003 9 artiklan mukaisesti antamallaan päätöksellä Visa Europea velvoittaviksi tietyt alueen sisäisiä ja tiettyjä kansallisia [(7)](#ntr7-C_2019299FI.01000401-E0007) monenvälisiä siirtohintoja koskevat sitoumukset [(8)](#ntr8-C_2019299FI.01000401-E0008). Sitoumuksissa, jäljempänä ’vuoden 2010 sitoumukset’, otettiin huomioon tietyt Visa Europea koskevassa väitetiedoksiannossa esitetyt väitteet. Komissio hylkäsi heinäkuussa 2012 EuroCommercen valituksen niiltä osin kuin se koski vuoden 2010 sitoumusten kattamia seikkoja. |

| | | |
| --- | --- | --- |
| | (8) | Komissio antoi 30. heinäkuuta 2012 täydentävän väitetiedoksiannon, joka oli osoitettu Visa Europelle, jäljempänä ’Visa Europelle osoitettu täydentävä väitetiedoksianto’. |

| | | |
| --- | --- | --- |
| | (9) | Komissio teki 26. helmikuuta 2014 antamallaan päätöksellä tiettyjen sitoumusten noudattamisesta Visa Europea velvoittavia. Ne koskivat erityisesti i) ETA-alueella sijaitsevissa liikkeissä Visa Europen alueeseen kuuluvissa ETA-alueen ulkopuolisissa maissa myönnetyillä henkilöasiakkaiden Visa-korteilla suoritettuja maksutapahtumia ja ii) tiettyjä ”rajat ylittävää korttitapahtumien vastaanottoa” koskevia lisäsääntöjä (jäljempänä ’vuoden 2014 sitoumukset’) [(9)](#ntr9-C_2019299FI.01000401-E0009). Kyseisessä päätöksessä komissio totesi, ettei sillä ole enää perusteita toteuttaa Visa Europen vastaisia toimia. EuroCommerce oli ennen tätä päätöstä perunut valituksensa niiltä osin kuin se koski vuoden 2014 sitoumuksia. |

| | | |
| --- | --- | --- |
| | (10) | Visa Inc. hankki Visa Europen kesäkuussa 2016. |

Visaa koskeva menettely

Väitetiedoksiannot

| | | |
| --- | --- | --- |
| | (11) | Komissio lähetti Visalle 25. toukokuuta 2009 muokatun version huhtikuussa 2009 annetusta väitetiedoksiannosta. Muokattuun versioon, jäljempänä ’vuoden 2009 muokattu väitetiedoksianto’, ei sisältynyt tiettyjä huhtikuussa 2009 annetun väitetiedoksiannon osia, joiden Visa Europe oli aiemmin esittänyt olevan Visan osalta luottamuksellisia [(10)](#ntr10-C_2019299FI.01000401-E0010). |

| | | |
| --- | --- | --- |
| | (12) | Komissio antoi 5. maaliskuuta 2013 muokatun version Visa Europelle osoitetusta täydentävästä väitetiedoksiannosta. Versio ei sisältänyt tiettyjä tietoja, joiden sisällyttämistä Visa Europe oli vastustanut päätöksen 2011/695/EU 8 artiklan mukaisesti. Olin aiemmin hylännyt nämä vastalauseet 22. tammikuuta 2013 antamassani päätöksessä. Koska Visa Europe ei vaatinut päätöksen kumoamista määräajassa, komissio antoi 23. huhtikuuta 2013 vähemmän muokatun version täydentävästä Visa Europen väitetiedoksiannosta. Vähemmän muokattuun tekstiin, jäljempänä ’vuoden 2013 väitetiedoksianto’, sisältyy tietoja, joiden paljastamiseen annoin luvan 22. tammikuuta 2013 antamassani päätöksessä. |

| | | |
| --- | --- | --- |
| | (13) | Kilpailun pääosasto toimitti vuoden 2013 väitetiedoksiannon Visalle 24. huhtikuuta 2013. Vuoden 2013 väitetiedoksiannossa ei vastustettu tiettyjä vuoden 2010 sitoumusten kattamia kuluttajien pankkikortteihin liittyviä monenvälisiä siirtohintoja. Sen soveltamisala oli laajempi kuin vuoden 2009 muokatun väitetiedoksiannon, koska siinä vastustettiin myös Visan alueiden välisiä monenvälisiä siirtomaksuja. |

| | | |
| --- | --- | --- |
| | (14) | Komissio antoi 3. elokuuta 2017 toisen täydentävän väitetiedoksiannon, joka oli osoitettu Visalle, jäljempänä ’vuoden 2017 väitetiedoksianto’. Vuoden 2017 väitetiedoksiannolla oli tarkoitus ”täydentää, muuttaa ja selventää” Visalle vuoden 2009 muokatussa väitetiedoksiannossa ja vuoden 2013 väitetiedoksiannossa ilmoitettuja väitteitä. Vuoden 2017 väitetiedoksiannossa lisättiin erityisesti pankkikorttien alueiden välisiä monenvälisiä siirtohintoja koskevia väitteitä. Siinä otettiin myös huomioon se, että Visa Inc. hankki Visa Europen vuonna 2016. |

Visan tutustuminen asiakirjoihin

| | | |
| --- | --- | --- |
| | (15) | Vastaanotettuaan muokatun vuonna 2009 annetun väitetiedoksiannon Visa tutustui komission tutkinta-asiakirjojen saatavilla olevien asiakirjojen luetteloon. Visa ilmoitti 18. kesäkuuta 2009 kilpailun pääosastolle päätöksestään olla hakematta mahdollisuutta tutustua asiakirja-aineistoon. |

| | | |
| --- | --- | --- |
| | (16) | Vuoden 2013 väitetiedoksiannon jälkeen kilpailun pääosasto toimitti Visalle asiakirjoja CD-ROM-levyillä useaan otteeseen toukokuun 2013 ja kesäkuun 2014 välisenä aikana. Kirjeenvaihdon ja keskustelun jälkeen kilpailun pääosasto ja Visa sopivat, että loput asiakirjat, joihin oli mahdollista tutustua, asetettaisiin Visan ulkoisten neuvonantajien saataville osana kaksivaiheista tietohuonemenettelyä. Ensimmäisessä vaiheessa Visan ulkoisten asianajajien oli määrä voida määrittää asiakirjat, joihin he halusivat tutustua paremmin. Tähän sovellettiin rajoittavia sääntöjä. Toisen vaiheen oli määrä olla ensimmäistä perusteellisempi vaihe, jossa ulkoiset oikeudelliset ja taloudelliset neuvonantajat saisivat tutustua ensimmäisessä vaiheessa valittuihin asiakirjoihin. |

| | | |
| --- | --- | --- |
| | (17) | Tietohuonemenettelyn ensimmäinen vaihe kulminoitui siihen, että kilpailun pääosasto julkaisi 25. ja 30. huhtikuuta 2014 Visan ulkoisten asianajajien laatiman tietohuoneraportin. Visa pyysi 7. ja 22. toukokuuta 2014, että tietyt asiakirjat vapautettaisiin tietohuonemenettelystä. |

| | | |
| --- | --- | --- |
| | (18) | Yksi näiden asiakirjojen ryhmä oli ”vuoden 2010 vastaanottajakysely”, jonka osalta Visa pyysi vaihtoehtoisesti, että kyselyn koko tietoaineisto olisi sen oikeudellisten ja taloudellisten neuvonantajien saatavilla tietohuonemenettelyn toisessa vaiheessa. Kilpailun pääosasto hylkäsi 3. heinäkuuta 2014 pyynnön saada tutustua vuoden 2010 vastaanottajakyselyn asiakirjoihin tietohuoneen ulkopuolella ottamatta selvästi kantaa Visan vaihtoehtoiseen pyyntöön. Visa esitti asian minulle 15. heinäkuuta 2014. Kilpailun pääosasto hyväksyi olennaisilta osin vaihtoehtoisen pyynnön kehotuksestani 1. elokuuta 2014 ja antoi Visalle mahdollisuuden tutustua vuoden 2010 vastaanottajakyselyn tietoaineistoon kokonaisuudessaan, joskin anonymisoituna tietohuonemenettelyn toisessa vaiheessa. Visa vahvisti 11. syyskuuta 2014 päivätyssä kirjeessään, että vaihtoehtoinen ratkaisu auttoi ratkaisemaan kyseisiin asiakirjoihin liittyneet ongelmat. Kyseinen tietohuonemenettely käynnistyi vuonna 2015. |

| | | |
| --- | --- | --- |
| | (19) | Toisen asiakirjaryhmän, komission Visa Europelta saamien asiakirjojen, osalta Visa ehdotti heinäkuussa 2013, että kilpailun pääosasto tutkisi neuvotellun tietojen luovuttamismenettelyn mahdollisuutta tietohuonemenettelyn sijaan, koska Visan mukaan sitä koskevat säännöt ovat liian rajoittavia. Visan ja Visa Europen väliset neuvottelut tällaisen neuvotellun menettelyn yksityiskohdista tiettyjen asiakirjojen osalta jatkuivat huhtikuuhun 2015. |

| | | |
| --- | --- | --- |
| | (20) | Visa Europe tai Visa eivät ottaneet kanssani esille kysymyksiä tästä neuvotellusta tietojen luovuttamismenettelystä tai mistään muista asiakirjaryhmistä, joihin Visa halusi mahdollisuuden tutustua. Kilpailun pääosasto käsitteli edelleen mahdollisuutta tutustua asiakirjoihin. |

| | | |
| --- | --- | --- |
| | (21) | Kilpailun pääosasto ilmoitti 8. helmikuuta 2016 päivätyssä, Visalle osoitetussa kirjeessään, että se suunnitteli uuden asiakirjan laatimista ja että kun se on tehty, Visalle annettaisiin mahdollisuus tutustua uudelleen asiakirja-aineistoon uuden asiakirjan päiväykseen saakka. Vuoden 2017 väitetiedoksiannon jälkeen kilpailun pääosasto antoi Visalle mahdollisuuden tutustua osaan komission tutkinta-asiakirjoista DVD-levylle tallennettuna. Visalla oli mahdollisuus tutustua tiettyyn aineistoon 2. lokakuuta 2017 alkaen tietohuonemenettelyssä. Koska Visa oli tässä vaiheessa jo hankkinut Visa Europen, ei ollut tarpeen jatkaa vuonna 2015 sovittua neuvoteltua tietojen luovuttamismenettelyä Visa Europea koskevien asiakirjojen osalta. Vuoden 2017 väitetiedoksiannon jälkeen minulle ei esitetty pyyntöjä saada tutustua asiakirja-aineistoon. |

Muokattuun vuoden 2009 väitetiedoksiantoon, vuoden 2013 väitetiedoksiantoon ja vuoden 2017 väitetiedoksiantoon vastaamisen määräajat

| | | |
| --- | --- | --- |
| | (22) | Visa vastasi muokattuun vuoden 2009 väitetiedoksiantoon 30. heinäkuuta 2009 kilpailun pääosaston kirjallisen vastauksen antamiselle osoittaman määräajan puitteissa. Kilpailun pääosasto antoi Visalle alun perin kahdeksan viikon määräajan vastata vuoden 2013 väitetiedoksiantoon. Määräaika alkoi siitä, kun Visalle toimitettiin tutustuttavaksi annetut asiakirjat CD-ROM-levyllä. Heinäkuussa 2015 kilpailun pääosasto ilmoitti epävirallisesti Visalle, ettei siltä odotettu lähitulevaisuudessa kirjallista vastausta vuoden 2013 väitetiedoksiantoon. Kilpailun pääosaston Visalle osoittamassa, 8. helmikuuta 2016 osoitetussa kirjeessä ilmoitettiin, ettei Visalta odotettu vastausta vuoden 2013 väitetiedoksiantoon. Visa vastasi vuoden 2017 väitetiedoksiantoon 20. marraskuuta 2017 kilpailun pääosaston kirjallisen vastauksen antamiselle osoittaman määräajan puitteissa. |

Kolmannet henkilöt, joiden etua asia koskee

| | | |
| --- | --- | --- |
| | (23) | Vuonna 2009 MasterCard Incorporated, MasterCard International Incorporated ja MasterCard Europe (yhdessä ’MasterCard’) sekä viisi muuta tahoa hyväksyttiin asiassa AT.39398 kolmansiksi henkilöiksi, joiden etua asia koskee. |

| | | |
| --- | --- | --- |
| | (24) | Kun Visa toimitti kirjallisen vastauksensa vuoden 2017 väitetiedoksiantoon, näistä kuudesta kolmannesta henkilöstä vain MasterCard oli nimenomaisesti ilmaissut kiinnostuksensa osallistua Visaa koskevaan menettelyyn asiassa AT.39398 vuoden 2010 sitoumusten ja vuoden 2014 sitoumusten perusteella [(11)](#ntr11-C_2019299FI.01000401-E0011). Kilpailun pääosasto otti joulukuussa 2017 kehotuksestani yhteyttä muihin viiteen kolmanteen henkilöön, joiden etua asia koskee. Näistä neljä vahvisti olennaisilta osin, että Visaa koskeva menettely asiassa AT.39398 koski edelleen niiden etua. Toisin kuin muut neljä tahoa, viides taho ei vastannut toistuviin yhteydenottoihin, eikä sille näin ollen tarjottu mahdollisuutta esittää asetuksen (EY) N:o 773/2004 13 artiklan mukaisesti huomautuksia menettelyn luonteen ja aiheen päivitetystä kuvauksesta asiassa AT.39398 (käytännössä vuoden 2017 väitetiedoksiannon yhteenvedosta, joka ei sisältänyt luottamuksellisia tietoja). Näistä neljästä kolmannesta henkilöstä kaksi ei käyttänyt mahdollisuuttaan esittää huomautuksia. |

| | | |
| --- | --- | --- |
| | (25) | Tammikuussa 2018 vastaanotin ja hyväksyin uuden pyynnön saada tulla kuulluksi kolmantena henkilönä, jota asia koskee. Hyväksytyn pyynnön esittäjä esitti helmikuussa 2018 kirjalliset huomautuksensa vuoden 2017 väitetiedoksiannon yhteenvedosta, joka ei sisältänyt luottamuksellisia tietoja. |

| | | |
| --- | --- | --- |
| | (26) | Kutsuin MasterCardin osallistumaan suulliseen kuulemiseen (ks. jäljempänä kohta (27)), mutta en katsonut päätöksen 2011/695/EU 6 artiklan 2 kohdan mukaisesti tarpeelliseksi kutsua muita kolmansia henkilöitä, joita asia koskee. |

Suullinen kuuleminen

| | | |
| --- | --- | --- |
| | (27) | Visa tarkensi väitteitään suullisessa kuulemisessa, joka kesti puolitoista päivää 27. ja 28. helmikuuta 2018. Kuulemiseen osallistuivat myös MasterCard ja EuroCommerce (ks. jäljempänä kohdat (30) ja (31)). |

Sitoumusmenettely

| | | |
| --- | --- | --- |
| | (28) | Visa toimitti 26. marraskuuta 2018 komissiolle sitoumuksensa (jäljempänä ’sitoumukset’) asetuksen (EY) N:o 1/2003 9 artiklan mukaisesti. |

| | | |
| --- | --- | --- |
| | (29) | Komissio julkaisi 5. joulukuuta 2018Euroopan unionin virallisessa lehdessä asetuksen (EY) N:o 1/2003 27 artiklan 4 kohdan mukaisen tiedonannon, jossa se esitteli lyhyesti asian ja sitoumukset sekä kehotti esittämään sitoumuksia koskevat huomautukset kuukauden kuluessa [(12)](#ntr12-C_2019299FI.01000401-E0012). Komissio ilmoitti Visalle 29. tammikuuta 2019 tiedonannon perusteella vastaanotetuista kolmansien osapuolien huomautuksista. |

EuroCommerce kantelijana Visaa koskevassa asiassa

| | | |
| --- | --- | --- |
| | (30) | EuroCommerce lähetti 12. syyskuuta 2013 kilpailun pääosastolle kirjeen, jossa se pyysi saada tehdä virallisen kantelun [Visaa koskevassa] käynnissä olevassa tutkimuksessa. Kilpailun pääosasto vastasi 19. joulukuuta 2013 päivätyssä kirjeessään, että EuroCommerce voi esittää virallisen kantelun. |

| | | |
| --- | --- | --- |
| | (31) | EuroCommerce peruutti 6. maaliskuuta 2019 päivätyssä kirjeessään kantelunsa lähinnä niiltä osin, jotka päätösluonnos kattoi. |

Loppuhuomautukset

| | | |
| --- | --- | --- |
| | (32) | Päätösluonnoksen mukaan komissio katsoo sitoumusten vuoksi, ettei sillä ole enää perusteita toteuttaa toimia asiassa, sanotun kuitenkaan rajoittamatta asetuksen (EY) N:o 1/2003 9 artiklan 2 kohdan soveltamista. Menettely olisi näin ollen lopetettava. |

| | | |
| --- | --- | --- |
| | (33) | Kaiken kaikkiaan katson, että menettelylliset oikeudet ovat toteutuneet tässä asiassa. |

Bryssel 11. huhtikuuta 2019.

Wouter WILS

---

[(1)](#ntc1-C_2019299FI.01000401-E0001)  Laadittu kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13 päivänä lokakuuta 2011 annetun Euroopan komission puheenjohtajan päätöksen 2011/695/EU ([EUVL L 275, 20.10.2011, s. 29](http://publications.europa.eu/resource/oj/JOL_2011_275_R_TOC)), jäljempänä ’päätös 2011/695/EU’, 16 ja 17 artiklan mukaisesti.

[(2)](#ntc2-C_2019299FI.01000401-E0002)  ”Neljän osapuolen” maksujärjestelmässä, kuten nyt tarkasteltavana olevassa järjestelmässä, kuhunkin maksukortilla tehtävään ostoon liittyvät järjestelmän omistajan/lisenssinmyöntäjän ohella 1) kortinhaltija, 2) kortin liikkeeseen laskenut rahoituslaitos (liikkeeseenlaskija), 3) kauppias ja 4) rahoituslaitos, joka tarjoaa kauppiaalle palvelut, joiden avulla se voi hyväksyä kortin kyseessä olevan tapahtuman maksuvälineeksi (vastaanottaja). Monenväliset siirtohinnat ovat rahamääriä, jotka tällaisissa järjestelmissä vastaanottajan on maksettava liikkeeseenlaskijalle kortilla maksettavien tapahtumien yhteydessä, jos liikkeeseenlaskija ja vastaanottaja eivät ole tehneet vaihtoehtoista kahdenvälistä siirtojärjestelyä kyseisen kortti- ja tapahtumatyypin osalta. Monenväliset siirtohinnat esitetään yleisesti prosenttiosuutena korttimaksun nimellisarvosta.

[(3)](#ntc3-C_2019299FI.01000401-E0003)  Neuvoston asetus (EY) N:o 1/2003, annettu 16 päivänä joulukuuta 2002, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta ([EYVL L 1, 4.1.2003, s. 1](http://publications.europa.eu/resource/oj/JOL_2003_001_R_TOC)), jäljempänä ’asetus (EY) N:o 1/2003’.

[(4)](#ntc4-C_2019299FI.01000401-E0004)  Asiaan AT.39398 liittyviä muita näkökohtia käsitellään kahdessa asetuksen (EY) N:o 1/2003 9 artiklan mukaisesti vuosina 2010 ja 2014 annetussa komission päätöksessä. Ks. jäljempänä kohdat (7) ja (9).

[(5)](#ntc5-C_2019299FI.01000401-E0005)  Ks. alaviite 2, jossa selitetään lyhyesti termit ”monenväliset siirtohinnat”, ”kauppiaat” ja ”liikkeeseenlaskija”.

[(6)](#ntc6-C_2019299FI.01000401-E0006)  Komission asetus (EY) N:o 773/2004, annettu 7 päivänä huhtikuuta 2004, EY:n perustamissopimuksen 81 ja 82 artiklan mukaisten komission menettelyjen kulusta ([EUVL L 123, 27.4.2004, s. 18](http://publications.europa.eu/resource/oj/JOL_2004_123_R_TOC)), jäljempänä ’asetus (EY) N:o 773/2004’.

[(7)](#ntc7-C_2019299FI.01000401-E0007)  Kansalliset monenväliset siirtohinnat ovat oletussiirtohintoja, joita sovelletaan, kun liikkeeseenlaskija ja vastaanottaja ovat sijoittautuneet samaan valtioon.

[(8)](#ntc8-C_2019299FI.01000401-E0008)  Tiivistelmä komission päätöksestä on julkaistu [virallisessa lehdessä C 79, 12.3.2011, s. 8](http://publications.europa.eu/resource/oj/JOC_2011_079_R_TOC). Ks. myös kuulemismenettelystä vastaavan neuvonantajan loppukertomus, päivätty 26. marraskuuta 2010 ([EUVL C 79, 12.3.2011, s. 6](http://publications.europa.eu/resource/oj/JOC_2011_079_R_TOC)).

[(9)](#ntc9-C_2019299FI.01000401-E0009)  Tiivistelmä tästä päätöksestä on julkaistu [virallisessa lehdessä C 147, 16.5.2014, s. 7](http://publications.europa.eu/resource/oj/JOC_2014_147_R_TOC). Ks. myös kuulemismenettelystä vastaavan neuvonantajan loppukertomus, päivätty 19. helmikuuta 2014 ([EUVL C 147, 16.5.2014, s. 5](http://publications.europa.eu/resource/oj/JOC_2014_147_R_TOC)).

[(10)](#ntc10-C_2019299FI.01000401-E0010)  Ks. edellä oleva (5) kohta.

[(11)](#ntc11-C_2019299FI.01000401-E0011)  MasterCard pyysi 13. elokuuta 2015, että se katsottaisiin kolmanneksi henkilöksi, jota asia koskee, Visaa ja Visan alueiden välisiä monenvälisiä siirtohintoja koskevassa menettelyssä niiltä osin kuin sitä ei jo ollut katsottu sellaiseksi. Ilmoitin 14. elokuuta 2015 sähköpostiviestissä, että MasterCardilla on joka tapauksessa asetuksen (EY) N:o 773/2004 13 artiklassa ja päätöksen 2011/695/EU 5 artiklassa tarkoitettu riittävä etu, jotta se voidaan katsoa kolmanneksi, jonka etua asia koskee Visaa koskevassa menettelyssä asiassa AT.39398.

[(12)](#ntc12-C_2019299FI.01000401-E0012)  Komission tiedonanto – julkaistu neuvoston asetuksen (EY) N:o 1/2003 27 artiklan 4 kohdan nojalla asiassa AT.39398 – Visa MIF ([EUVL C 438, 5.12.2018, s. 8](http://publications.europa.eu/resource/oj/JOC_2018_438_R_TOC)).

---

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/8 |

---

Tiivistelmä komission päätöksestä,

annettu 29 päivänä huhtikuuta 2019,

Euroopan unionin toiminnasta tehdyn sopimuksen 101 artiklan ja ETA-sopimuksen 53 artiklan mukaisesta menettelystä

(Asia AT.39398 – Visa MIF)

(tiedoksiannettu numerolla C(2019) 3034)

(Ainoastaan englanninkielinen teksti on todistusvoimainen)

(2019/C 299/06)

Komissio antoi 29. huhtikuuta 2019 päätöksen Euroopan unionin toiminnasta tehdyn sopimuksen 101 artiklan ja ETA-sopimuksen 53 artiklan mukaisesta menettelystä. Komissio julkaisee osapuolten nimet ja päätöksen olennaisen sisällön neuvoston asetuksen (EY) N:o 1/2003 [(1)](#ntr1-C_2019299FI.01000801-E0001)
30 artiklan säännösten mukaisesti. Se ottaa huomioon yritysten tai yritysten yhteenliittymien oikeutetut edut sen suhteen, ettei niiden liikesalaisuuksia paljasteta.

1.   JOHDANTO

| | | |
| --- | --- | --- |
| | (1) | Päätöksellä määrätään neuvoston asetuksen (EY) N:o 1/2003, jäljempänä ’asetus 1/2003’, 9 artiklan mukaisesti yritysten Visa Inc. ja Visa International Service Association, jäljempänä ’Visa International’, yhdessä ’Visa’, esittämät sitoumukset oikeudellisesti sitoviksi Euroopan unionin toiminnasta tehdyn sopimuksen, jäljempänä ’SEUT-sopimus’, 101 artiklan ja ETA-sopimuksen 53 artiklan mukaisessa menettelyssä. |

| | | |
| --- | --- | --- |
| | (2) | Päätös koskee alueiden välisiä monenvälisiä siirtohintoja koskevia Visan sääntöjä, joita sovelletaan korttipohjaisiin alueiden välisiin tapahtumiin ETA:n ulkopuolella sijaitsevan liikkeeseenlaskijan myöntämillä kuluttajien pankki- ja luottokorteilla ETA-alueella sijaitsevissa liikkeissä. |

2.   TAPAUKSEN KUVAUS

2.1   Menettely

| | | |
| --- | --- | --- |
| | (3) | Komissio aloitti 6. maaliskuuta 2008 menettelyn tehdäkseen asetuksen (EY) N:o 1/2003 III luvun mukaisen päätöksen. Komissio antoi 3. huhtikuuta 2009 väitetiedoksiannon, 23. huhtikuuta 2013 täydentävän väitetiedoksiannon ja 3. elokuuta 2017 toisen täydentävän väitetiedoksiannon, joissa esitettiin sen havaitsemat Visan soveltamia alueiden välisiä monenvälisiä siirtohintoja koskevat kilpailuongelmat. Väitetiedoksiannot muodostavat asetuksen (EY) N:o 1/2003 9 artiklan 1 kohdassa tarkoitetun ennakkoarvioinnin. |

| | | |
| --- | --- | --- |
| | (4) | Visa vastasi väitetiedoksiantoihin kirjallisesti 20. marraskuuta 2017. Suullinen kuuleminen järjestettiin 27. ja 28. helmikuuta 2018. |

| | | |
| --- | --- | --- |
| | (5) | Visa toimitti 26. marraskuuta 2018 sitoumuksensa, jäljempänä ’sitoumukset’, komissiolle. |

| | | |
| --- | --- | --- |
| | (6) | Komissio julkaisi 5. joulukuuta 2018Euroopan unionin virallisessa lehdessä asetuksen (EY) N:o 1/2003 27 artiklan 4 kohdan mukaisen tiedonannon, (27 artiklan 4 kohdan mukainen markkinatestiä koskeva tiedonanto), jossa se esitteli lyhyesti asian ja sitoumukset sekä pyysi asianomaisia kolmansia osapuolia esittämään huomautuksensa sitoumuksista kuukauden kuluessa julkaisupäivästä. |

| | | |
| --- | --- | --- |
| | (7) | Komissio toimitti 29. tammikuuta 2019 Visalle kolmansilta osapuolilta 27 artiklan 4 kohdan mukaisen markkinatestiä koskevan tiedonannon julkaisemisen jälkeen vastaanottamansa huomautukset. |

2.2   Komission havaitsemat kilpailuongelmat

| | | |
| --- | --- | --- |
| | (8) | Visa on ottanut käyttöön alueiden välisiä monenvälisiä siirtohintoja koskevia sääntöjä, joita sovelletaan korttipohjaisiin alueiden välisiin tapahtumiin ETA:n ulkopuolella sijaitsevan liikkeeseenlaskijan myöntämillä kuluttajien pankki- ja luottokorteilla ETA-alueella sijaitsevissa liikkeissä. Alueiden välisissä tapahtumissa liikkeeseenlaskija (kortinhaltijan pankki) ja vastaanottaja (kauppiaan pankki) voivat myös vahvistaa siirtohinnat kahdenvälisillä sopimuksilla (myös tapauksessa, jossa liikkeeseenlaskija sijaitsee ETA:n ulkopuolella ja kauppias ETA-alueella). Visa on kuitenkin todennut, että alueiden väliset kahdenväliset sopimukset ovat harvinaisia. |

| | | |
| --- | --- | --- |
| | (9) | Väitetiedoksiannoissa esitettiin komission alustava näkemys, jonka mukaan Visa yritysten yhteenliittymän edustajana on rikkonut SEUT-sopimuksen 101 artiklan 1 kohtaa ja ETA-sopimuksen 53 artiklan 1 kohtaa vahvistamalla kollektiivisesti monenvälisiä siirtohintoja (multilateral interchange fees, MIFs) koskevat säännöt. Niitä sovelletaan korttipohjaisiin alueiden välisiin tapahtumiin, joita on tehty ETA:n ulkopuolella sijaitsevan liikkeeseenlaskijan myöntämillä kuluttajien pankki- ja luottokorteilla ETA-alueella sijaitsevissa liikkeissä. Näitä ovat esimerkiksi ”kortti fyysisesti läsnä” -tapahtumat (Card Present- eli CP-tapahtumat, toisin sanoen kortin haltija on paikalla esimerkiksi liikkeessä) ja ”kortti ei fyysisesti läsnä” -tapahtumat (Card Not Present- eli CNP-tapahtumat, toisin sanoen kun kortin haltija ei ole paikalla, vaan kortin numero ja todentamista koskevat tiedot välitetään esimerkiksi internetin, postin tai puhelimen välityksellä). |

| | | |
| --- | --- | --- |
| | (10) | Väitetiedoksiannossa ja täydentävissä väitetiedoksiannoissa esitettiin komission alustava näkemys, jonka mukaan Visan alueiden välisiä monenvälisiä siirtohintoja koskevat säännöt ovat yritysten yhteenliittymän päätös, jonka tavoitteena ja tuloksena on kilpailun merkittävä rajoittaminen korttimaksutapahtumien vastaanottamispalvelujen markkinoilla ETA-alueella. |

| | | |
| --- | --- | --- |
| | (11) | Väitetiedoksiannossa komissio päätteli alustavasti, että Visan alueiden välisiä monenvälisiä siirtohintoja koskevat säännöt ovat hintojen horisontaalista vahvistamista. Alueiden välisessä monenvälisessä siirtohinnassa vahvistetaan hinnan merkittävä osatekijä, joka veloitetaan kauppiailta palvelujen vastaanottamisesta kauppiaalta veloitettavana palvelumaksuna. Komissio päätteli alustavasti, että hintakilpailun rajoittaminen on seurausta Visan soveltamien sääntöjen sisällöstä. Komissio päätteli alustavasti myös, että Visan sääntöjen tavoitteena on vahvistaa osa kauppiailta veloitettavasta hinnasta ja rajoittaa kilpailua Visan ja sen jäsenten/lisenssinhaltijoiden, pääasiassa liikkeeseenlaskijoiden eduksi. Tällainen hintojen vahvistaminen on luonteeltaan kilpailulle haitallista ja ilmentää itsessään siinä määrin riittävää vahingollisuutta kilpailulle, että se voidaan katsoa ”tarkoitukseen perustuvaksi” kilpailunrajoitukseksi. |

| | | |
| --- | --- | --- |
| | (12) | Väitetiedoksiannossa ja täydentävissä väitetiedoksiannoissa komissio päätteli alustavasti myös, että Visan alueiden välisiä monenvälisiä siirtohintoja koskevilla säännöillä on kilpailua rajoittava vaikutus korttimaksutapahtumien vastaanottamispalvelujen markkinoilla ETA-alueella. Komission väitetiedoksiannon ja täydentävien väitetiedoksiantojen mukaan Visan alueiden välisiä monenvälisiä siirtohintoja sovelletaan suoraan lähes kaikkiin alueiden välisiin tapahtumiin ETA-alueella sijaitsevissa liikkeissä. Ne muodostavat merkittävän osatekijän kauppiailta veloitettavasta palvelumaksusta, joten ne rajoittavat vastaanottajien mahdollisuuksia alentaa tai eriyttää palvelumaksuja, ja vastaanottajat siirtävät ne kauppiaille. Alueiden välisillä monenvälisillä siirtohinnoilla on täten suora vaikutus hintoihin, koska ne kasvattavat kauppiailta veloitettavia palvelumaksuja. |

| | | |
| --- | --- | --- |
| | (13) | Väitetiedoksiannossa ja täydentävissä väitetiedoksiannoissa komissio päätteli alustavasti, että Visan soveltamien sääntöjen rajoittava tavoite ja vaikutus vaikuttaa voimistuvan muun muassa seuraavien tekijöiden vuoksi: järjestelmien välinen kilpailu, joka kasvattaa monenvälisiä siirtohintoja (mitä suurempi on Visan monenvälinen siirtohinta, sitä houkuttelevampaa liikkeeseenlaskijalle on laskea liikkeeseen Visan kortteja), vastaanottajien taholta puuttuu paine laskea siirtohintaa ja kauppiailta puuttuu tasoittava neuvotteluvoima monenvälisten siirtohintojen tason laskemiseksi. Vastaanottajien osalta komissio katsoi alustavasti, että ne eivät vaikuta piittaavan monenvälisestä siirtohinnasta, koska sitä sovelletaan yhtäläisesti kaikkiin vastaanottajiin, jolloin ne voivat siirtää yhteisen monenväliseen siirtohintaan liittyvän kustannuksen kauppiaille. |

| | | |
| --- | --- | --- |
| | (14) | Väitetiedoksiannossa ja täydentävissä väitetiedoksiannoissa komissio katsoi alustavasti, että Visan alueiden välisiä monenvälisiä siirtohintoja koskevat säännöt eivät ole objektiivisesti tarpeen. |

2.3   Sitoumukset

| | | |
| --- | --- | --- |
| | (15) | Visan 26. marraskuuta 2018 toimittamien sitoumusten keskeiset osatekijät ovat seuraavat. |

| | | | | | | | | | | |
| --- | --- | --- | --- | --- | --- | --- | --- | --- | --- | --- |
| | (16) | Visa sitoutuu kuuden kuukauden kuluttua päivästä, jolloin se on saanut virallisesti tiedoksi tämän päätöksen, rajoittamaan kaikista kuluttajien korttipohjaisista maksutapahtumista veloitettavat monenväliset siirtohinnat seuraavasti: | | | | --- | --- | | a) | alueiden välillä pankkikorttimaksuista veloitettavan monenvälisen siirtohintansa 0,2 prosenttiin alueiden välisissä CP-tapahtumissa; ja | | | | | --- | --- | | b) | alueiden välillä luottokorttimaksuista veloitettavan monenvälisen siirtohintansa 0,3 prosenttiin alueiden välisissä CP-tapahtumissa; ja | | | | | --- | --- | | c) | alueiden välillä pankkikorttimaksuista veloitettavan monenvälisen siirtohintansa 1,15 prosenttiin alueiden välisissä CNP-tapahtumissa; ja | | | | | --- | --- | | d) | alueiden välillä luottokorttimaksuista veloitettavan monenvälisen siirtohintansa 1,50 prosenttiin alueiden välisissä CNP-tapahtumissa. | |

| | | |
| --- | --- | --- |
| | (17) | Visa ilmoittaa viimeistään 12 työpäivän kuluessa tämän päätöksen tiedoksi antamisesta kullekin Visan alueiden välisten tapahtumien vastaanottajalle seuraavista seikoista ja pyytää, että kukin vastaanottaja puolestaan ilmoittaa niistä viipymättä omille kauppiasasiakkailleen: i) sitoumukset on hyväksytty ja ii) alueiden välillä veloitettavien monenvälisten siirtohintojen tasoa rajoitetaan kaikkien kuluttajien tulevaisuudessa toteuttamien alueiden välisten pankki- ja luottokorttitapahtumien osalta sitoumusten voimassaoloajan. |

| | | |
| --- | --- | --- |
| | (18) | Visa julkaisee viimeistään 12 työpäivän kuluttua tämän päätöksen tiedoksi antamisesta Visan verkkosivuilla Euroopassa selkeästi näkyvällä ja helposti saatavilla olevalla tavalla kaikki pankki- ja luottokorttimaksuihin sovellettavat alueiden väliset monenväliset siirtohintansa alueiden välisissä sitoumusten soveltamisalaan kuuluvissa CP- ja CNP-tapahtumissa. Tämä velvoite on voimassa sitoumusten voimassaoloajan. |

| | | |
| --- | --- | --- |
| | (19) | Visa ei kierrä eikä yritä kiertää näitä sitoumuksia suoraan tai epäsuorasti millään toimella tai laiminlyönnillä. Visa luopuu tämän päätöksen tiedoksi antamisesta alkaen kaikista käytännöistä, joilla on vastaava tavoite tai vaikutus alueiden välillä veloitettaviin monenvälisiin siirtohintoihin. Tämä koskee erityisesti mutta ei yksinomaan täytäntöönpano-ohjelmia tai uusia sääntöjä, joiden puitteissa Visa siirtää ETA-alueen vastaanottajilta veloitetut järjestelmä- tai muut maksut ETA-alueen ulkopuolisille liikkeeseenlaskijoille. |

| | | |
| --- | --- | --- |
| | (20) | Visa voi ottaa käyttöön asianmukaisia kuluttajansuojatoimenpiteitä varmistaakseen, että sen alueiden välillä veloitettaviin monenvälisiin siirtohintoihin tehdyt muutokset eivät vaikuta haitallisesti kuluttajiin, jollei sitoumuksen kiertämistä koskevasta sitoumuksesta muuta johdu. Tämä koskee erityisesti petoksia, valuutan muuntamista, hyvityksiä ja palautuksia. |

| | | |
| --- | --- | --- |
| | (21) | Visa nimittää toimitsijamiehen valvomaan sitä, että se noudattaa sitoumuksia. Komissiolla on valta hyväksyä tai hylätä Visan ehdottama toimitsijamies. |

| | | |
| --- | --- | --- |
| | (22) | Sitoumukset ovat voimassa viisi vuotta ja kuusi kuukautta siitä, kun tämä päätös on annettu tiedoksi Visalle. |

3.   PÄÄTELMÄT

| | | |
| --- | --- | --- |
| | (23) | Sitoumuksissa korjataan riittävästi väitetiedoksiannossa ja täydentävässä väitetiedoksiannoissa esitetyt ongelmat. |

| | | |
| --- | --- | --- |
| | (24) | Visan kunkin alueiden välisen tapahtumatyypin (CP- ja CNP-tapahtumat, pankki- ja luottokorttitapahtumat) osalta ehdottamat enimmäistasot eivät vaikuta ylittävän MIT-testin (Merchant Indifference Test) [(2)](#ntr2-C_2019299FI.01000801-E0002) vaatimuksia. Asiaa koskevien tietojen mukaan alueiden välisten CP-tapahtumien osalta tapahtumakohtainen 0,2 prosentin monenvälinen siirtohinta pankkikorttien ja 0,3 prosentin siirtohinta luottokorttien osalta ei vaikuta kauppiaiden halukkuuteen sen suhteen, ottavatko ne vastaan käteis- vai korttimaksuja. Alueiden välisten CNP-tapahtumien osalta asiaa koskevat tiedot osoittavat, että tapahtumakohtainen 1,15 prosentin monenvälinen siirtohinta pankkikorttien osalta ja 1,5 prosentin siirtohinta luottokorttien osalta ei vaikuta kauppiaiden halukkuuteen sen suhteen, ottavatko ne vastaan muita kuin SEPA-tilisiirtoja tai sähköisen rahan siirtoja ja korttimaksuja. |

| | | |
| --- | --- | --- |
| | (25) | Sitoumuksilla vastataan siis tehokkaasti komission ennakkoarvioinnissa havaitsemiin kilpailuongelmiin, koska niistä on suoraa ja konkreettista hyötyä kauppiaille ja lopulta kuluttajille, kun monenväliset siirtohinnat ovat merkittävästi nykyisin sovellettavaa tasoa alemmat. |

| | | |
| --- | --- | --- |
| | (26) | Sitoumuksiin sisältyy kauaskantoinen niiden kiertämisen kieltävä lauseke, jolla kielletään Visaa kiertämästä niitä suoraan tai epäsuorasti millään toimella tai laiminlyönnillä. Visan on luovuttava käytännöistä, joilla on vastaava tavoite tai vaikutus alueiden välillä veloitettaviin monenvälisiin siirtohintoihin. Tämä koskee myös mutta ei yksinomaan sellaisten maksujen käyttöönottoa, jotka ovat oikeudellisesti tai taloudellisesti alueiden välillä veloitettavien monenvälisten siirtohintojen kaltaisia. Tämä vastaa Visan vuosien 2010 ja 2014 sitoumuksia. Kuten aiemmissakin sitoumuksissa, kiertämisen kieltävä lauseke kattaa alueiden välisiä monenvälisiä siirtohintoja vastaavat uudet maksut tai korotetut järjestelmämaksut. |

| | | |
| --- | --- | --- |
| | (27) | Sitoumuksissa esitettyjen ”korttipohjaisen maksuvälineen” ja ”CP-tapahtumien” määritelmät sulkevat pois manipuloinnin, jossa korttijärjestelmä voi muuttaa CP-tapahtumat CNP-tapahtumiksi, sillä niissä esitetään täsmällisesti edellytykset, joissa CP-tapahtuma voi toteutua. Jos tällaista manipulointia silti tapahtuisi, se katsottaisiin sitoumusten rikkomiseksi ja kiertämiseksi. |

| | | |
| --- | --- | --- |
| | (28) | Komissio katsoo, että sitoumusten viiden vuoden ja kuuden kuukauden voimassaoloaika on riittävä korjaamaan riittävästi väitetiedoksiannossa ja täydentävissä väitetiedoksiannoissa esitetyt ongelmat. Koska sitoumuksissa määrätään kuuden kuukauden täytäntöönpanoajanjaksosta, sitoumusten ’nettovoimassaoloaika’ on itse asiassa viisi vuotta. |

| | | |
| --- | --- | --- |
| | (29) | Komissio katsoo sitoumusten vuoksi, ettei sillä ole enää perusteita toteuttaa toimia asiassa, sanotun kuitenkaan rajoittamatta asetuksen (EY) N:o 1/2003 9 artiklan 2 kohdan soveltamista. Menettely olisi näin ollen lopetettava. |

| | | |
| --- | --- | --- |
| | (30) | Komissiolla on täysi harkintavalta tutkia ja aloittaa perussopimuksen 101 artiklan ja ETA-sopimuksen 53 artiklan mukainen menettely sellaisten käytäntöjen osalta, joita tämä päätös ei kata. |

---

[(1)](#ntc1-C_2019299FI.01000801-E0001)  [EYVL L 1, 4.1.2003, s. 1](http://publications.europa.eu/resource/oj/JOL_2003_001_R_TOC).

[(2)](#ntc2-C_2019299FI.01000801-E0002)  Monenvälisten siirtomaksujen tasoa analysoitaessa olisi otettava huomioon alun perin taloustieteellisessä kirjallisuudessa kehitetty MIT-testi (Merchant Indifference Test), jota komissio on sittemmin kehittänyt edelleen arvioidakseen tehokkaita siirtomaksuja. Komissio käyttää menetelmää vertailuarvona tai korvaavana indikaattorina arvioidessaan perussopimuksen 101 artiklan 3 kohdan noudattamista ja varmistaakseen sen, että kauppiaat hyötyvät korttimaksun hyväksymisestä.

---

V Ilmoitukset

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/12 |

---

Ennakkoilmoitus yrityskeskittymästä

(Asia M.9458 – CBRE / Telford Homes)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2019/C 299/07)

1.

Komissio vastaanotti 28. elokuuta 2019 neuvoston asetuksen (EY) N:o 139/2004 [(1)](#ntr1-C_2019299FI.01001201-E0001) 4 artiklan mukaisen ilmoituksen ehdotetusta yrityskeskittymästä.

Ilmoitus koskee seuraavia yrityksiä:

| | |
| --- | --- |
| — | CBRE Group, Inc. (CBRE, Yhdysvallat) |

| | |
| --- | --- |
| — | Telford Homes plc (Telford Homes, Yhdistynyt kuningaskunta) |

CBRE hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä Telford Homes.

Keskittymä toteutetaan ostamalla osakkeita.

2.

Kyseisten yritysten liiketoiminnan sisältö on seuraava:

—   CBRE: tarjoaa kaupallisia kiinteistöpalveluja maailmanlaajuisesti, mukaan lukien kiinteistönhoitopalvelut ja tilojen hallintapalvelut, liikekiinteistöinvestointien hallinta ja kehittämispalvelut

—   Telford Homes: rakennuttaa Yhdistyneessä kuningaskunnassa sijaitsevia pääasiassa asuinalueista muodostuvia yhdistelmäkäyttöalueita.

3.

Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla [(2)](#ntr2-C_2019299FI.01001201-E0002).

4.

Komissio pyytää kolmansia osapuolia esittämään ehdotettua toimenpidettä koskevat huomautuksensa.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.9458 – CBRE / Telford Homes

Huomautukset voidaan lähettää komissiolle sähköpostitse, faksilla tai postitse. Yhteystiedot:

| |
| --- |
| Sähköposti: COMP-MERGER-REGISTRY@ec.europa.eu |
| Faksi: +32 22964301 |
| Postiosoite: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

---

[(1)](#ntc1-C_2019299FI.01001201-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC) (”sulautuma-asetus”).

[(2)](#ntc2-C_2019299FI.01001201-E0002)  [EUVL C 366, 14.12.2013, s. 5](http://publications.europa.eu/resource/oj/JOC_2013_366_R_TOC).

---

| | | | |
| --- | --- | --- | --- |
| 4.9.2019 | FI | Euroopan unionin virallinen lehti | C 299/14 |

---

Ennakkoilmoitus yrityskeskittymästä

(Asia M.9496 – Ardian France / Staci)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2019/C 299/08)

1.

Komissio vastaanotti 27. elokuuta 2019 neuvoston asetuksen (EY) N:o 139/2004 [(1)](#ntr1-C_2019299FI.01001401-E0001) 4 artiklan mukaisen ilmoituksen ehdotetusta yrityskeskittymästä.

Ilmoitus koskee seuraavia yrityksiä:

| | |
| --- | --- |
| — | Ardian France SA (”Ardian”, Ranska), |

| | |
| --- | --- |
| — | Groupe Staci (”Staci”, Ranska), joka on Compagnie Benelux Participations SA:n (”Cobepa”, Belgia) määräysvallassa. |

Ardian hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä Staci.

Keskittymä toteutetaan ostamalla osakkeita.

2.

Kyseisten yritysten liiketoiminnan sisältö on seuraava:

—   Ardian: riippumaton pääomasijoitusyhtiö, joka hallinnoi omaisuuseriä ja harjoittaa konsulttitoimintaa Euroopassa, Pohjois-Amerikassa ja Aasiassa. Ardianilla ei ole omistuksia logistiikkapalvelujen alalla toimivissa sijoitusyhtiöissä.

—   Staci: logistiikka-alan yritys, joka on erikoistunut i) markkinointituotteiden ja ii) vähittäiskauppatavaroiden logistiikkaan. Staci tarjoaa logistiikkapalveluja Alankomaissa, Belgiassa, Espanjassa, Italiassa, Ranskassa, Saksassa, Yhdistyneessä kuningaskunnassa ja Yhdysvalloissa.

3.

Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 [(2)](#ntr2-C_2019299FI.01001401-E0002) nojalla.

4.

Komissio pyytää kolmansia osapuolia esittämään ehdotettua toimenpidettä koskevat huomautuksensa.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.9496 – Ardian France/Staci

Huomautukset voidaan lähettää komissiolle sähköpostitse, faksilla tai postitse. Yhteystiedot:

| |
| --- |
| Sähköposti: COMP-MERGER-REGISTRY@ec.europa.eu |
| Faksi: + 32 22964301 |
| Postiosoite: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIUM/BELGIË |

---

[(1)](#ntc1-C_2019299FI.01001401-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC) (”sulautuma-asetus”).

[(2)](#ntc2-C_2019299FI.01001401-E0002)  [EUVL C 366, 14.12.2013, s. 5](http://publications.europa.eu/resource/oj/JOC_2013_366_R_TOC).

---